Szoros csatában a Bakancsosok nyerték az ajkai rendőrségi vetélkedőt | VEOL
1-2 ponton múlt a helyezési sorrend 2020. 02. 21. 16:00
Szoros csatában a Bakancsosok nyerték az ajkai rendőrségi vetélkedőt
Kilenc csapat vett részt az „Áldozatvédelmi hét” kampány keretében az Ajkai Rendőrkapitányság által szervezett vetélkedőn február 20-án.
Az Áldozatok világnapja rendezvénysorozat keretében a rendőrség minden évben meghirdeti a nyugdíjasok számára a programot. A rendelkezésre álló két óra alatt egy vagyonvédelmi és egy gyalogos közlekedési tesztlapot töltöttek ki a csapatok tagjai, majd a képfelismerő játékban tesztelhették a megfigyelő képességüket. A válaszokból kiderült, a nyugdíjasok ismerik és be is tartják a közlekedési szabályokat, tudják, otthonukat, vagyontárgyaikat milyen módszerekkel védhetik meg. A vetélkedőt Gyuris Mónika, az Ajkai Rendőrkapitányság rendőr főhadnagya vezette, Mező Jánosné kortárs segítő közreműködésével.
A győztes Bánki Bakancsosok
Az idősek jól szerepeltek, 1-2 ponton múlt a helyezési sorrend. A Bánki Bakancsosok, a Bánki Donát Természetbarát Egyesület egyik csapata nyerte 101 ponttal, az Üveges nyugdíjas klub mindkét csapata 98 pontot ért el, így ők megosztott második helyen végzetek, a harmadik a VGV klub lett 96 ponttal.
bíróság / 41 perce
ha már csömöröd van a strandtól / 42 perce